CELEX: 62014CN0596
Language: sl
Date: 2014-12-22 00:00:00
Title: Zadeva C-596/14: Predlog za sprejetje predhodne odločbe, ki ga je 22. decembra 2014 vložilo Tribunal Superior de Justicia de Madrid, Sección 3 de lo Social (Španija) – Ana de Diego Porras/Ministerio de Defensa

23.3.2015   
            
            
               SL
            
            
               Uradni list Evropske unije
            
            
               C 96/3
            
         Predlog za sprejetje predhodne odločbe, ki ga je 22. decembra 2014 vložilo Tribunal Superior de Justicia de Madrid, Sección 3 de lo Social (Španija) – Ana de Diego Porras/Ministerio de Defensa
   (Zadeva C-596/14)
   (2015/C 096/05)
   Jezik postopka: španščina
   
      Predložitveno sodišče
   
   Tribunal Superior de Justicia de Madrid, Sección 3 de lo Social
   
      Stranki v postopku v glavni stvari
   
   
      Tožeča stranka: Ana de Diego Porras
   
      Tožena stranka: Ministerio de Defensa
   
      Vprašanja za predhodno odločanje
   
   
               1.
            
            
               Ali je treba šteti, da med pogoje zaposlitve, na katere se sklicuje določba 4(1) OKVIRNEGA SPORAZUMA ETUC-UNICE-CEEP (1), spada odpravnina zaradi prenehanja pogodbe za določen čas?
            
         
               2.
            
            
               Če navedena odpravnina spada med pogoje zaposlitve, ali morajo delavci s pogodbo o zaposlitvi ali delovnim razmerjem, sklenjenim neposredno med delodajalcem in delavcem in v okviru katerega je prenehanje pogodbe o zaposlitvi ali delovnega razmerja določeno z objektivnimi pogoji, kakršni so potek določenega datuma, dokončanje določene naloge ali nastop posebnega dogodka, po prenehanju pogodbe dobiti enako odpravnino, kot bi jo imel delavec, ki je sklenil primerljivo pogodbo za nedoločen čas, če navedena pogodba preneha iz objektivnih razlogov?
            
         
               3.
            
            
               Če je začasni delavec upravičen do enake odpravnine, ki ustreza odpravnini delavca, ki ima pogodbo za nedoločen čas, ob prenehanju pogodbe iz objektivnih razlogov, ali je treba šteti, da je bila Direktiva Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP pravilno prenesena s členom 49(1)(c) zakona o delovnih razmerjih (Estatuto de los Trabajadores), ali pa je navedeni člen diskriminatoren in v nasprotju s to direktivo ter ogroža njen cilj in polni učinek?
            
         
               4.
            
            
               Ker ne obstajajo objektivni razlogi za to, da nadomestni delavci niso upravičeni do odpravnine zaradi prenehanja pogodbe za določen čas, ali je razlikovanje, ki ga zakon o delovnih razmerjih vzpostavlja glede pogojev zaposlitve teh delavcev ne samo v primerjavi s pogoji, ki veljajo za delavce, zaposlene za nedoločen čas, temveč tudi s pogoji, ki veljajo poleg tega za delavce, zaposlene za določen čas, diskriminatorno?
            
         
      (1)  Direktiva Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP (UL, posebna izdaja v slovenščini, poglavje 5, zvezek 3, str. 368).